Σβιατοσλάβ Μιχαϊλιούκ

Ο Σβιατοσλάβ Γιουρίγιοβιτς Μιχαϊλιούκ (ουκρανικά: Святосла́в Ю́рійович Михайлю́к‎) (γενν. 10 Ιουνίου 1997) είναι Ουκρανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ. Η τελευταία ομάδα του ήταν οι Σάρλοτ Χόρνετς. Επιλέχθηκε με την 47η συνολική επιλογή στο NBA Ντραφτ του 2018 από τους Λος Άντζελες Λέικερς.

 Πριν μετακομίσει στις Η.Π.Α. για το Πανεπιστήμιο του Κάνσας, ο Μιχαϊλιούκ έπαιξε επαγγελματικά για την Τσερκάσκι Μάβπι, την ομάδα της πατρίδας του, από το 2012 έως το 2014. Στις 21 Ιουνίου 2018, ο Μιχαϊλιούκ επιλέχθηκε με την 47η συνολική επιλογή στο NBA Ντραφτ του 2018 από τους Λος Άντζελες Λέικερς. Στις 10 Ιουλίου, υπέγραψε τριετές συμβόλαιο με τους Λέικερς, ύψους 4,6 εκατομμυρίων δολαρίων. Στις 6 Φεβρουαρίου 2019, ο Μιχαϊλιούκ ανταλλάχθηκε στους Ντιτρόιτ Πίστονς, μαζί με ένα μελλοντικό ντραφτ του δεύτερου γύρου, σε αντάλλαγμα για τον Ρέτζι Μπούλοκ. Στις 13 Μαρτίου 2021, ο Μιχαϊλιούκ ανταλλάχθηκε στους Οκλαχόμα Σίτι Θάντερ, μαζί με ένα ντραφτ του δεύτερου γύρου του 2027, σε αντάλλαγμα για τον Αμιντού Ντιαλό. Στις 31 Αυγούστου 2021, ο Μιχαϊλιούκ υπέγραψε διετές συμβόλαιο με τους Τορόντο Ράπτορς για κάτι περισσότερο από 3,6 εκατομμύρια δολάρια. Στις 29 Αυγούστου 2022, αποδεσμεύθηκε από την ομάδα. Στις 18 Σεπτεμβρίου 2022, ο Μιχαϊλιούκ υπέγραψε με τους Νιου Γιορκ Νικς. Στις 9 Φεβρουαρίου 2023, οι Νικς κατέληξαν σε συμφωνία να ανταλλάξουν τους Μιχαϊλιούκ, Ράιαν Αρτσιντιακόνο, Καμ Ρέντις και προσχέδια ντραφτ στους Πόρτλαντ Τρέιλ Μπλέιζερς για τον Τζος Χαρτ. Η συμφωνία μετατράπηκε σε μία ανταλλαγή τεσσάρων ομάδων που περιελάμβανε τους Σάρλοτ Χόρνετς και τους Φιλαδέλφεια 76ερς, με τους Χόρνετς να παίρνουν τον Μιχαϊλιούκ, τους 76ερς τον Τζέιλεν ΜακΝτάνιελς, τους Νικς τον Χαρτ και τους Τρέιλ Μπλέιζερς τους Αρτσιντιακόνο, Ρέντις και Ματίς Θάιμπουλ. Έκανε το ντεμπούτο του για τους Χόρνετς στις 15 Φεβρουαρίου, καταγράφοντας 12 πόντους και 2 ριμπάουντ σε μια νίκη με 120–110 επί των Σαν Αντόνιο Σπερς. Το καλοκαίρι του 2013, ο Μιχαϊλιούκ έπαιξε με την Εθνική Ουκρανίας Κ16 στο Ευρωπαϊκό Πρωτάθλημα Κ16 του 2013. Επιλέχθηκε στην Ομάδα της Διοργάνωσης, αφού ολοκλήρωσε ένα εξαιρετικό πρωτάθλημα, με μέσο όρο 25,2 πόντους, 8,0 ριμπάουντ και 3,4 ασίστ ανά παιχνίδι. Ο Μιχαϊλιούκ έπαιξε για την Εθνική Ουκρανίας Κ20 στο Ευρωπαϊκό Πρωτάθλημα Κ20 του 2016 στο Ελσίνκι. Κατά τη διάρκεια της διοργάνωσης, ο Μιχαϊλιούκ ηγήθηκε της ομάδας του στο σκοράρισμα, με 14,9 πόντους ανά παιχνίδι, σε 7 παιχνίδια. Σούταρε με 47,2% στα δίποντα και 19% στα τρίποντα. Είχε 85,7% στις ελεύθερες βολές και είχε επίσης 5,6 ριμπάουντ, 2,7 ασίστ, 4,7 λάθη και 2,1 κλεψίματα ανά παιχνίδι.Έπαιξε ξανά για την Εθνική Ουκρανίας Κ20 στο Ευρωπαϊκό Πρωτάθλημα Κ20 του 2017, όπου ήταν ο πρώτος σκόρερ της διοργάνωσης, με μέσο όρο 20,4 πόντους ανά παιχνίδι. Ο Μιχαϊλιούκ έπαιξε με την Εθνική Ουκρανίας στο Παγκόσμιο Κύπελλο του 2014, στην Ισπανία, από τις 30 Αυγούστου έως τις 14 Σεπτεμβρίου. Επίσης, με την Ουκρανία συμμετείχε στο Ευρωμπάσκετ 2022. Κανονική περίοδος Πλέι οφ Μετά την εισβολή της Ρωσίας στην Ουκρανία στις 23 Φεβρουαρίου 2022, ο Μιχαϊλιούκ μαζί με τον μοναδικό άλλο Ουκρανό παίκτη του NBA, Άλεξ Λεν, εξέδωσαν μια δήλωση καταδικάζοντας την εισβολή. Η δήλωση έγραφε «Μια μεγάλη τραγωδία συνέβη στην αγαπημένη μας πατρίδα, την Ουκρανία. Καταδικάζουμε κατηγορηματικά τον πόλεμο. Η Ουκρανία είναι ένα ειρηνικό, κυρίαρχο κράτος που κατοικείται από ανθρώπους που θέλουν να ελέγξουν τη μοίρα τους. Προσευχόμαστε για τις οικογένειες, τους φίλους και τους συγγενείς τους και όλους τους ανθρώπους που βρίσκονται στο έδαφος της Ουκρανίας. Ελπίζουμε να τελειώσει αυτός ο τρομερός πόλεμος το συντομότερο δυνατό. Αγαπητοί Ουκρανοί, υπομονή! Η δύναμή μας βρίσκεται στην ενότητα! Είμαστε μαζί σας!». Στατιστικά σταδιοδρομίας και πληροφορίες παίκτη από το NBA.com, ή Basketball-Reference.com Προφίλ στο fiba.basketball